**Ann Katharine Mitchell** (født **Williamson**; født 19. november 1922 i Oxford i Storbritannia, død 11. mai 2020 i Edinburgh) var en britisk kryptoanalytiker og psykolog.

Liv og virke
------------

### Bakgrunn

Ann Williamson var datter av Herbert Stansfield Williamson og hans hustru Winifred Lilian Williamson (født Kenyon). Faren hadde tidligere arbeidet i Indian Civil Service; moren hadde vært med på å organisere Storbritannias første familieplanleggingsklinikker.

Ann Katharine Williamson fikk studiestipend til Headington School i Oxford fra 1930 til 1939, og vant studieplass for matematikk ved Lady Margaret Hall ved University of Oxford. Der studerte hun fra 1940 til 1943. Den gang var det ganske få kvinner som studerte ved Oxford, og da svært sjeldent matematikk. Dar var bare fem av dem i hennes årgang. Hun la merke til at mennene hadde fått bedre undervisning i faget enn pikene før de begynte på universitetet. Overlærerinnen på hennes egen skole hadde ment at det var «unladylike» å gå videre til matematikkstudier, men hennes foreldre grep inn og fikk skolen til å anbefale hennes opptak ved universitetet.

### Bletchley Park - koneknekker

Hun arbeidet med dekryptering av meldinger kryptert med det tyske Enigmachifferet. Hun utførte denne krigsinnsatsen i Bletchley Park under andre Verdenskrig. Da hun var uteksaminert fra Oxford i september 1943 ble hun innkalt til denne tjenesten, som hun stod i til mai 1945. Hun arbeidet i *Hut 6* med med kodemeldinger fra meldinger knyttet til den tyskernes hær og flyvåpen (Wehrmacht, Luftwaffe). Hun begynte med en årslønn fra Foreign and Commonwealth Office på £150 (som ble økt til £200 etter hennes 21-årsdag). Meget av arbeidet gikk ut på å konvertere 'cribs' til 'menus', idet operasjonsinstruksjoner som gjaldt dekrypteringsutstyret gav holdepunkter for å identifisere hva dagens *enigma*-innstillinger kunne være.

Etter krigen ble hun, likesom de andre tjenestegjørende ved Bletchley Park, instruert å «glemme» hva hun hadde bedrevet og aldri snakke om det.

Da Bletchleys innsats ble offentlig kjent og taleforbudet ble opphevet, gav hun mange illusterte taler og intervjuer om sin krigstidsinnsats.

### Etterkrigstiden (psykolog, forfatter)

Hun giftet seg med John Angus Macbeth Mitchell den 13. desember 1948; de fikk fire barn, og bodde i Edinburgh. Hun ble ekteskapsrådgiver, og studerte så ved universitetet i Edinburgh der hun tok mastergrad i psykologi.

Hun arbeidet ved universitetets *Department of Social Administration* og skrev en rekke fagbøker om hvordas skilsmisser virker inn psykologisk på barn: *Someone to Turn to: Experiences of Help Before Divorce* (1981) og *Children in the Middle: Living Through Divorce* (1985).

I 70-årsalderen utforsket og skrev hun om Edinburghs historie: Hun utgav bøkene *The People of Calton Hill* (1993) og *No More Corncraiks: Lord Moray's Feuars in Edinburgh's New Town* (1998).

### Død

Mitchell døde 11. mai 2020, i en alder av 97 år, i Edinburgh, av covid-19.

Litteratur
----------

Hennes historie er medtatt i boken *The Bletchley Girls: War, Secrecy, Love and Loss: The Women of Bletchley Park Tell Their Story* (2015) av historikeren Tessa Dunlop.

Referanser
----------

1. ↑   The Peerage, The Peerage person ID p48990.htm#i489892, oppført som Ann Katharine Williamson[Hentet fra Wikidata]
2. 1 2 3   The Scotsman, Martyn Mclaughlin, «Bletchley Park codebreaker who helped change course of World War II dies aged 97», verkets språk engelsk, utgitt 17. mai 2020, besøkt 18. mai 2020[Hentet fra Wikidata]
3. ↑   www.bbc.com[Hentet fra Wikidata]
4. 1 2   www.edinburghnews.scotsman.com[Hentet fra Wikidata]
5. ↑   bletchleypark.org.uk[Hentet fra Wikidata]
6. 1 2   thepeerage.com[Hentet fra Wikidata]
7. ↑   The Peerage person ID p48990.htm#i489892, besøkt 7. august 2020[Hentet fra Wikidata]
8. 1 2 3 4 5 6   The Peerage[Hentet fra Wikidata]
9. ↑  «Person Page». *The Peerage.com*. Besøkt 11. oktober 2016.
10. ↑  «Obituary: Ann Mitchell, Bletchley Park codebreaker, researcher and author». *The Scotsman*. 18. mai 2020.
11. ↑  «Ann Mitchell (1922–2020) – Codebreaker, Social Reformer and Oxford Mathematician». *University of Oxford Mathematical Institute*. Besøkt 19. mai 2020.
12. 1 2 3  «Miss Ann Katharine Williamson (Mitchell)». *Bletchley Park – Roll of Honour*. Arkivert fra originalen 30. juni 2020. Besøkt 11. oktober 2016.
13. ↑  «Remembering Bletchley Park» (PDF). *The Headington*. Headington School: 18–20. 2015. Arkivert fra originalen (PDF) 12. oktober 2016. Besøkt 11. oktober 2016.
14. ↑  «Gran and her secret work on Nazi codes». *The Scotsman*. 5. desember 2001. Besøkt 11. oktober 2016.
15. ↑  Dunlop, Tessa (2015). *The Bletchley Girls: War, Secrecy, Love and Loss*. London: Hodder. s. 116–117. ISBN 978-1444795745.
16. ↑  «Code-breaker who kept war secrets until world knew». *The Scotsman*. 25. september 2001. Besøkt 11. oktober 2016.
17. 1 2  «Tributes as World War Two code breaker Ann Mitchell dies aged 97». *BBC News*. 17. mai 2020.
18. ↑  Kemp, Arnold (19. juni 1993). «Gardens at centre of the universe». *The Glasgow Herald*. s. 11.
19. ↑  Freeman, James (4. desember 2000). «Elusive bird back in limelight». *The Glasgow Herald*. s. 10.
20. ↑  «Bletchley Park codebreaker who helped change course of World War II dies aged 97». *Edinburgh Evening News*. 17. mai 2020.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |